**ამბროლაურის მუნიციპალიტეტის მეორე მოწვევის საკრებულოს**

**მეთვრამეტე მორიგი სხდომის**

**ო ქ მ ი №15**

*ქ. ამბროლაური, ბრატისლავა რაჭის ქ. N11 29 ივნისი 2022 წელი (11:00 სთ)*

ამბროლაურის მუნიციპალიტეტის მეორე მოწვევის საკრებულოს მეთვრამეტე მორიგი სხდომა შედგა ამბროლაურის მუნიციპალიტეტის საკრებულოს რეგლამენტის 47-ე მუხლის პირველი პუნქტის საფუძველზე.

სხდომას ესწრებოდა საკრებულოს სრული და სიითი შემადგენლობიდან (30 წევრიდან) 22 წევრი: ასლან საგანელიძე, დავით ხუციშვილი, ზაალ მეტრეველი, პაატა მაჭანკალაძე, ქრისტინე კობახიძე, თენგიზ გელოვნიშვილი, ელიზბარ კობახიძე, ლევან ქვათაძე, ლევან ჯმუხაძე, ელევნორა ბედენაშვილი, ბექა ოშხერელი, მაია კაციტაძე, ნათია მარგველიძე, ესმა მაისაშვილი, გიორგი მურუსიძე, დავით მიქიაშვილი, მურმან ქველიძე, ბაკურ სანთელაძე, ნინო ჯოხაძე, ლელა რობაქიძე, მაკა გოცირიძე. აგრეთვე სხდომას ესწრებოდა ამბროლაურის მუნიციპალიტეტის მერი ზვიად მხეიძე, მერიის ეკონომიკისა და ქონების მართვის სამსახურის უფროსი გიორგი გოძიაშვილი, მერიის სივრცითი მოწყობისა და ინფრასტრუქტურის სამსახურის თანამშრომელი ეკატერინე ლაშხი, გაზეთის ,,ამბროლაურის მოამბე“ რედაქტორი დალი დარახველიძე.

სხდომას თავმჯდომარეობდა ამბროლაურის მუნიციპალიტეტის მეორე მოწვევის საკრებულოს თავმჯდომარე ასლან საგანელიძე.

ასლან საგანელიძე მიესალმა სხდომის დამსწრე წევრებს, მუნიციპალიტეტის მერს, მოწვეულ სტუმრებს. საკრებულოს თავმჯდომარემ, ასლან საგანელიძემ სხდომის დამსწრე წევრებს წარუდგინა მორიგი სხდომის, გეგმიური საკითხები და აღნიშნა, რომ მუნიციპალიტეტის მერი კანონმდებლობის შესაბამისად ინიცირებით წარმოადგენს დამატებით ორ საკითხს. ერთი საკითხი ეხება საკრებულოს სამორიგეო მანქანის მერიაზე გადაცემის საკითხს, თავის საწვავის ლიმიტით. მერია აქტიური, დატვირთული რეჟიმის და ბევრი პროექტების ზედამხედველობის გამო საჭიროებს დამატებით ავტომობილს, ასევე საკრებულოს დაუბრუნდება თავისივე ავტომობილი და გაპიროვნდება საკრებულოს თავმჯდომარის პირველ მოადგილეზე. ეს ცვლილება გამოიწვევს საკრებულოს მძღოლის მერიაში გადაყვანას და შესაბამისი პროექტის განხილვას დღეს სხდომაზე.

ასლან საგანელიძემ აღნიშნა, რომ მერს ინიცირებით უნდოდა წარმოედგინა დასუფთავების მოსაკრებლის საკითხზე პროექტი განსახილველად და მისაღებად, მაგრამ რადგან ეს საკითხი საჭიროებს შეჯერებას, სასურველია განვიხილოთ კომისიის და საკრებულოს რიგგარეშე სხდომებზე.

საკრებულოს სხდომის თავმჯდომარემ, ასლან საგანელიძემ კენჭისყრაზე დააყენა ბიუროს მიერ დამტკიცებული საკრებულოს მორიგი სხდომის დღის წესრიგის პროექტი დამატებული საკითხის გათვალისწინებით.

კენჭისყრის შედეგად მომხრე:22; წინააღმდეგი: არცერთი, დამტკიცდა ცვლილებით

დ ღ ი ს წ ე ს რ ი გ ი

1. ამბროლაურის მუნიციპალიტეტის მერიის სივრცითი მოწყობისა და ინფრასტრუქტურის სამსახურის უფროსის ანგარიში 2022 წლის 01 იანვრიდან და 01 ივლისამდე გაწეული საქმიანობის შესახებ

*მომხსენებელი ერეკლე დოხნაძე - ამბროლაურის მუნიციპალიტეტის მერიის პირველადი სტრუქტურული ერთეულის სივრცითი მოწყობისა და ინფრასტრუქტურის სამსახურის უფროსი*

1. ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის ანგარიში 2022 წლის 01 მაისიდან 01 ივლისამდე გაწეული საქმიანობის შესახებ

*მომხსენებელი გიორგი გოძიაშვილი - ამბროლაურის მუნიციპალიტეტის მერიის პირველადი სტრუქტურული ერთეულის ეკონომიკისა და ქონების მართვის სამსახურის უფროსი*

1. „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

1. „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*მომხსენებელი ზვიად მხეიძე - ამბროლაურის მუნიციპალიტეტის მერი*

1. სხვადასხვა.
2. **მოისმინეს:** ამბროლაურის მუნიციპალიტეტის მერიის პირველადი სტრუქტურული ერთეულის სივრცითი მოწყობისა და ინფრასტრუქტურის სამსახურის თანამშრომლის ეკატერინე ლაშხის მოხსენება ამბროლაურის მუნიციპალიტეტის მერიის სივრცითი მოწყობისა და ინფრასტრუქტურის სამსახურის უფროსის ანგარიში 2022 წლის 01 იანვრიდან და 01 ივლისამდე გაწეული საქმიანობის შესახებ

*ანგარიში თან ერთვის*

ეკატერინე ლაშხმა ისაუბრა სამსახურის მიერ ფუნქციურად შესრულებულ საქმიანობაზე, სამსახურის რეორგანიზაციაზე, ყურადღება გაამახვილა იმ პროექტებზე, რომელიც მიმდინარებს, ასევე თითოეული ფონდიდან დაფინანსებულ პროექტებზე, ადგილობრივი ბიუჯეტიდან პრიორიტეტული პროექტების შერჩევის და დაფინასების პროცესებზე, იმ პროექტებზე, რომლების განსახორციელებლად მიმდინარებს ხელშეკრულების გაფორმების პროცესი, ქალაქ ამბროლაურში არსებული საერთაშორისო დონის საფეხბურთო სტადიონის მიმდებარედ სხვადასხვა სახის დამატებითი მოედნების მოწყობის თაობაზე, აგრარული ბაზრის მოსაწყობად საკონკურსოდ პროექტის პროცედურების თაობაზე, კონკურსში გამარჯვების შემთხვევაში პროექტი დაიწყება 2022 წელს და დასრულდება 2024 წელს, რასაც დონორი ორგანიზაციის მოთხოვნით საინტერესო შედეგი და ეფექტური ღონისძიებები მოჰყვება.

ზაალ მეტრეველმა დასვა შეკითხვა, სოფლი მხარდაჭერის პროექტის ფარგლებში რამდენი პროექტია რომელის ხელშეკრულება არ არის გაფორმებული? მან აღნიშნა, რომ საინტერესო სიახლეებია, რომელიც მუნიციპალიტეტის განვითარების ხელშემწყობია, სპორტული ინფრასტრუქტურის განვითარება წარმოქმნის სპორტული კომპლექსის მიმდებარედ სასტუმროს მოწყობის საჭიროებას და ამაზე მუნიციპალიტეტმა სამომავლოდ უნდა იზრუნოს.

ესმა მაისაშვილმა დასვა შეკითხვა შესაძლებელია თუ არა მუნიციპალიტეტის საკუთრებაში იყოს სასტუმრო?

დავით მხეიძემ განმარტება გააკეთა ,,სოფლის მხარდაჭერის“ პროგრამის ფარგლებში განსახორციელებელ პროექტების ხელშეკრულების გაფორმების ვადებზე და პროცედურებზე. ასევე ისაუბრა სპორტული კომპლექსის მიმდებარედ სასტუმროს მოწყობის და მოწყობის შემთხვევაში მისი განკარგვის საკითხებზე.

ქრისტინე კობახიძემ დასვა შეკითხვა თუ რა მდგომარეობაა სადგურის მიმდებარედ გარე მოვაჭრეების გადაყვანასთან დაკავშირებით?

ასლან საგანელიძემ განმარტა, რომ დღეიდან სადგურის მიმდებარედ გარე მოვაჭრეები აღარ განთავსდებიან.

ქრისტინე კობახიძემ აღნიშნა, რომ გარე მოვაჭრეების საკითხის მოგვარება მისასალმებელია. მან განცხადება გააკეთა ამბროლაურის კლინიკაში დიალიზის ცენტრის მოწყობის თაობაზე და მიმართა საკრებულოს წევრებს, რომ მოახდინონ ინფორმაციის გავრცელება, რათა ყველა ბენეფიციარმა დროულად შესძლონ ცენტრში გადმოწერა/დარეგისტრირება და შესაბამისი მომსახურების მიღება.

ასლან საგანელიძემ ყურადღება გაამახვილა იმ მოქალაქეებზე, რომლებიც ზაფხულობით სტუმრობენ რაჭას და ესაჭიროებათ დიალიზით მომსახურება, შეეძლებათ მათ აქ ისარგებლონ?

ქრისტინე კობახიძემ განმარტა, რომ მოქალაქეები რომლებიც დროები ზაფხულის პერიოდში იმყოფებიან რაჭაში შესძლებენ დროებით ამ ცენტრში გადმოწერის შემთხვევაში მიიღონ დიალიზის მომსახურება.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის სივრცითი მოწყობისა და ინფრასტრუქტურის სამსახურის უფროსის 2022 წლის 01 იანვრიდან და 01 ივლისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:22; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის სივრცითი მოწყობისა და ინფრასტრუქტურის სამსახურის უფროსის 2022 წლის 01 იანვრიდან და 01 ივლისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის გიორგი გოძიაშვილი ანგარიში 2022 წლის 01 მაისიდან 01 ივლისამდე გაწეული საქმიანობის შესახებ

*ანგარიში თან ერთვის*

გიორგი გოძიაშვილმა ყურადღება გაამახვილა დასუფთავების მოსაკრებლის ამოღების საკითხებზე. მან აღნიშნა, რომ მოხდა სრულყოფილი ადმინისტრირება ყველა ობიექტის, დასუფთავების გადამხდელის აღწერა, ყოველთვიურად განხორციელდება მონიტორინგი და ცვლილებების შემთხვევაში გასწორდება მონაცემები.

გიორგი გოძიაშვილმა ისაუბრა იმ ტექნიკურ პრობლემებზე, რომელიც ახლავს იურიდიული პირების მიერ აპარატით ან საბანკო მომსახურებით გადახდის დანერგვის პროცესებს. ეს პრობლემები უნდა მოგვარდეს აიტი სპეციალისტის ჩართულობით. ასევე ისაუბრა სასტუმროებისთვის დასუფთავების მოსაკრებლის განსაზღვრისას დიფერენცირების საჭიროებაზე, რომ არის იყოს ფიქსირებული და ერთ სუბიექტზე 12 ლარი, სამუშაო ჯგუფის მუშაობის შედეგად შემუშავებული რეკომენდაციის საფუძველზე წლიური შემოსავალი გახდება 60 000 ლარი, ხოლო დღევანდელი მონაცემებით კი შეადგენს 25 000 ლარს.

ზვიად მხეიძემ განმარტა, რომ სასტუმროების დასუფთავების მოსაკრებლის განსაზღვრის საკითხი დასარეგულირებელია და ერთობლივად შესაჯერებელია, საჭირო იქნება მისი დიფერენცირება.

ქრისტინე კობახიძემ განმარტება გააკეთა თუ როგორი რთული იქნება სასტუმროების რაოდენობრივი მომსახურების ზუსტად აღწერა და სასურველია სასტუმროს დაუწესდეს ფიქსირებული გადასახადი ხუთზე მეტი საწოლის შემთხვევებში.

საკრებულოს წევრებმა იმსჯელეს და საკუთარი მოსაზრებები გამოთქვეს სასტუმროებზე დასუფთავების მოსაკრებლის ოდენობის განსაზღვრის საკითზე.

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა ამბროლაურის მუნიციპალიტეტის მერიის პირველად სტრუქტურული ერთეულის - ეკონომიკისა და ქონების მართვის სამსახურის ხელმძღვანელის 2022 წლის 01 მაისიდან 01 ივლისამდე გაწეული საქმიანობის შესახებ ანგარიშის დამაკმაყოფილებლად შეფასებას.

კენჭის ყრის შედეგად მომხრე:22; წინააღმდეგი: 0;

**გადაწყვიტეს:** ამბროლაურის მუნიციპალიტეტის მერიის ეკონომიკისა და ქონების მართვის სამსახურის ხელმძღვანელის 2022 წლის 01 მაისიდან 01 ივლისამდე გაწეული საქმიანობის შესახებ ანგარიში შეფასდეს დამაკმაყოფილებლად.

1. **მოისმინეს:** ამბროლაურის მუნიციპალიტეტის მერის დავით მხეიძის მოხსენება „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლან საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: 0;

**გადაწყვიტეს:** დამტკიცდეს „ამბროლაურის მუნიციპალიტეტის საკრებულოსა და მერიის სამსახურეობრივი სარგებლობის ტრანსპორტისათვის საწვავის განაწილების შესახებ“ ამბროლაურის მუნიციპალიტეტის საკრებულოს 2017 წლის 08 დეკემბრის N20 განკარგულებაში ცვლილების შეტანის თაობაზე განკარგულება.

1. **მოისმინეს:** ამბროლაურის მუნიციპალიტეტის მერის ზვიად მხეიძის მოხსენება „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე

*პროექტი თან ერთვის*

საკრებულოს თავმჯდომარემ, სხდომის თავმჯდომარემ, ასლანს საგანელიძემ კენჭი უყარა „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულების დამტკიცების საკითხს.

კენჭის ყრის შედეგად მომხრე:22; წინააღმდეგი: არცერთი;

**გადაწყვიტეს:** „ამბროლაურის მუნიციპალიტეტის საკრებულოსა და მერიაში შრომითი ხელშეკრულებით დასაქმებულ პირთა რაოდენობისა და მათი თანამდებობრივი სარგოების ოდენობის განსაზღვრის შესახებ“ ამბროლაურის მუნიციპალიტეტის საკრებულოს 2021 წლის 16 დეკემბრის N99 განკარგულებაში ცვლილების შეტანის თაობაზე განკარგულება დამტკიცდეს.

ბაკურ სანთელაძემ განცხადება გააკეთა ლიბერთი ბანკის მიერ ორგანიზებულ, დაგეგმილ სამედიცინო კვლევების თაობაზე, რომელიც მოსახლეობას 10-დან 22 აგვისტომდე ჩაუტარდებათ. მან განმარტა თუ სად და როგორი სამედიცინო მომსახურება გაეწევა მოსახლეობას და რა პროცედურები იქნება საჭირო. მან ასევე შეახსენა საკრებულოს სხდომის დამსწრე წევრებს ლიბერთი ბანკის მიერ ქალაქის ქუჩების სამისამართო აბრების დამზადების საკითხის მოგვარება და აღნიშნა, რომ ამ საკითხის მოგვარება საჭიროებს მუნიციპალიტეტიდან საჭირო ინფორმაციის მიწოდებას ლიბერთი ბანკისთვის.

საკრებულოს წევრებმა იმსჯელეს ქალაქის ქუჩებისთვის აბრების დამზადების საკითხებზე და დასვეს საკითხი გამოიყოს და შეიკრიბოს ჯგუფი, რომელიც ამ საკითხზე იმუშავებს და ლიბერთი ბანკს მიაწვდის საჭირო, სრულყოფილ ინფორმაციას, რომ ქალაქის დამისამართების საკითხები მოწესრიგებულად გაკეთდეს.

სხდომის ოქმს სხდომის [აუდიო ჩანაწერი CD დისკზე](file:///C:\Users\teona.ghudumidze\Desktop\2021%20წლის%20საკრებულოს%20ახალის%20მასალები\სხდომის%20ოქმები\საკრებულოს%20სხდომის%20ოქმები\2022%20წლის%20ოქმები\29.06.2022წ..aac) ჩაწერილი თან ერთვის.

საკრებულოს თავმჯდომარემ, სხდომის თავმჯდომარემ, ასლან საგანელიძემ სხდომა დასრულებულად გამოაცხადა.

საკრებულოს თავმჯდომარე: ასლან საგანელიძე